[image: image1.png]



REPUBLIKA E SHQIPËRISË

Kuvendi

P R O J E K T L I GJ

Nr.______, datë _________
Për

NJË NDRYSHIM NË LIGJIN NR.8116, DATË 29.3.1996, “KODI I PROCEDURËS CIVILE I REPUBLIKËS SË SHQIPËRISË”, TË NDRYSHUAR

Në mbështetje të neneve 81, pika 2, shkronja “d”, dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë,
VENDOSI:

Në ligjin nr.8116, datë 29.3.1996, “Kodi i Procedurës Civile i Republikës së Shqipërisë”, të ndryshuar, bëhet ky ndryshim:

Neni 1

Paragrafi i parë i dispozitës transitore, të miratuar me nenin 49, të                           ligjit nr.122/2013, “Për disa shtesa dhe ndryshime në ligjin nr.8116, datë 29.3.1996, “Kodi i Procedurës Civile i Republikës së Shqipërisë”, të ndryshuar”, ndryshohet, si më poshtë vijon:
“Çështjet civile, që janë në gjykim ditën e hyrjes në fuqi të këtij ligji, do të vazhdojnë të gjykohen në Gjykatën e Shkallës së Parë dhe në Gjykatën e Apelit sipas ligjit të kohës së paraqitjes së kërkesës.”.

Neni 2

Hyrja në fuqi

Ky ligj hyn në fuqi 15 ditë pas botimit në “Fletoren zyrtare”.

KRYETARI
JOZEFINA TOPALLI (ÇOBA)
